Иҡтисад тармаҡтары һәм иҡт. эшмәкәрлек төрҙәре буйынса формалашҡан мәшғүллек структураһында ( 2004 й. тиклем ) сәнәғәттә , төҙөлөштә , транспортта эшләүселәрҙең сағыштырма өлөшө кәмей ; а.х. , сауҙа , йәмәғәт туҡланыуы , һатыу , шулай уҡ кредит биреү , финанс һәм страховкалау өлкәһендә эшләүселәрҙең һаны һиҙелерлек арта ( ҡара : 1-се , 2-се табл . ) ; баҙар эшләүен тәьмин итеү һәм күсемһеҙ милек менән операциялар буйынса коммерция эшмәкәрлегенә бәйле мәшғүллектең яңы формалары барлыҡҡа килә .